En nokså liten (3-4 millimeter), nokså kraftig, brunlig kortvinge. Hodet er rundet, og det er en markert «hals» mellom hode og pronotum. Antennene er forholdsvis lange, gradvis tykkere mot spissen. De to innerste leddene er kjegleformede, de øvrige er bredere enn lange bortsett fra det ytterste leddet som er ganske stort og avlangt. Pronotum er klokkeformet sett ovenfra. Dekkvingene er omtrent så lange som pronotum, litt innbuktede innenfor bakhjørnene. Beina er spinkle, middels lange, føttene fem-leddete.